stanford-oval/wikipedia huggingface dataset:
אלירז שדה
קריירת הנחיה > ערוץ 2

בתחילת 2011 עבר שדה לערוץ 2, והשתתף בפאנל של התוכנית "שלום האח הגדול", שסיקרה את העונה השלישית של האח הגדול. התוכנית שודרה שלוש פעמים בשבוע בשידור חי. במקביל השתתף שדה עם גואל פינטו בתוכנית שבועית אינטרנטית בשם "אחי, נדבר בבית", בהנחיית זוהר ישראל. מאפריל 2011 עד ינואר 2012 שדה השתתף בפאנל התוכנית "דיבור ישיר", תוכנית בהנחיית גואל פינטו.
בחודשים מאי-אוגוסט 2011 הנחה שדה לצד ארז טל בהגשת העונה השנייה של התוכנית "אל תפיל את המיליון".
בתחילת 2012 גל אוחובסקי ואלירז שדה הנחו יחד את התוכנית "מה אתם אומרים?", תוכנית אקטואליה יומית בת שעתיים בשידור חי בערוץ 2.
בקיץ 2012, במקביל ל"כוכב בצהרים" בערוץ 24, החל שדה להגיש בערוץ 2 את "הכוכב שלכם", לצד קרן שפירא - תוכנית מקדימה ל"כוכב נולד" אשר שודרה פעמיים בשבוע.
קריירת הנחיה > ערוץ 10

מאפריל 2014 הנחה שדה את "אוטו סלב"- סדרת תוכניות בה שדה שוחח עם מפורסמים שנבחרו לשדרג מכונית ולהפוך גם אותה לסלב, השיחה על חיי המפורסמים, הייתה משולבת בעבודות השדרוג על הרכב שניבחר והפיכתו לאוטו סלב.
באוקטובר 2016 השתתף בתפקיד אורח בסדרת הדרמה הקומית "מסובך" שכתב רן שריג.
קריירת הנחיה > ערוץ 20

בספטמבר 2014 שדה הגיש בערוץ 20, תוכנית לייט נייט, "20 בלילה", לסיכום היום מזווית שונה ואחרת, ייחודית ומעניינת. זמרים, אמנים, שחקנים ואנשי רוח ודעת בשיחות בגובה העיניים.
מינואר 2015 הנחה לסירוגין את תוכנית האקטואליה "הפטריוטים". תוכניות נוספות ששדה הגיש בערוץ הן "חוגגים בעיר" שהוקדשה כל פעם לעיר אחרת בארץ ו"פרשת השבוע", תוכנית בה ניתחו מדי שבוע את פרשת השבוע, בהשתתפות פרשן הפרשות צבי טסלר ואורחים נוספים.
ב-2016 הגיש שדה את "ח"י ברשת", תוכנית יומית שסקרה את הדברים החמים שעלו ברשת האינטרנט עם זיקה לישראל וליהדות.
קריירת הנחיה > ערוץ רשת 13

בשנת 2018 החל להגיש לצד ג'ודי ניר מוזס את התוכנית "ג'ודי ואלירז".
קריירת הנחיה > ברדיו

בקיץ 2012 שדה הגיש ברדיו תל אביב יחד עם הזמרת עינת שרוף את התוכנית השבועית "כוכב נולד בצהריים", ששודרה גם ברדיו חיפה.
ממרץ 2013 עד ספטמבר 2017 הגיש לצידה של מאיה בצלאל את תוכנית הבוקר "מעירים את המדינה" ברדיו לב המדינה.
קריירת הנחיה > "הליכוד tv"

בפברואר 2019 החל להגיש "מהדורת חדשות" במסגרת שידורים ברשת האינטרנט שהשיקה מפלגת הליכוד לקראת הבחירות לכנסת ה-21.
במסגרת השידורים קיים אלירז ראיון מפוברק עם העיתונאי ונכה צה"ל אמנון אברמוביץ'. הראיון החל בשאלתו של אברמוביץ: "אני נראה טוב?" בעוד אלירז עונה לו: "אתה נראה טיל". ראיון סחף אחריו ביקורות רבות לאור העובדה כי שדה לעג במילים אלו לנכה צה"ל, בעקבות ההד הציבורי פרסם התנצלות.
קריירת הנחיה > i24NEWS

במאי 2024 פורסם שמצטרף לערוץ החדשות i24NEWS וישתתף בתוכנית אקטואליה-פוליטית מרכזית ובפאנלים שונים בערוץ.
ב-5 בינואר 2025 החל להגיש תוכנית אקטואליה יומית לילית בשם "מדברים חדשות" בערוץ.
קריירת משחק

שדה למד משחק בבית הספר למשחק "אימפרו".
קריירת משחק > בטלוויזיה

בדצמבר 2009 התפרסם לראשונה שהשתתף בעונה השנייה של התוכנית מציאות ״האח הגדול״ והגיע למקום הראשון והוכתר לזוכה הגדול של העונה.
ביוני 2010 השתתף בסדרה "החברים של נאור" בשני פרקים בשם "המתחזה בפייסבוק".
בנובמבר 2010, במסגרת האולפן השקוף בנתניה, צולם אלירז ל"נראה אותך" (תוכנית מתיחות ששודרה בערוץ 2).
בנובמבר 2012 שדה התארח בשני פרקים בעונה השנייה של "דובדבני וקובץ'".
בשנת 2013 גילם שדה את דמותו של "מירון", אחיו של ליעם, בעונות 2 ו-3 של הסדרה "גאליס" המשודרת בערוץ הילדים.
בשנת 2014 השתתף שדה בעונה השנייה של "גולסטאר".
באוקטובר 2016 השתתף בתפקיד אורח בסדרת הדרמה הקומית "מסובך" שכתב רן שריג.
בדצמבר 2016 עלתה ב"יס" הסדרה המוזיקלית "Oboy", בה שדה משתתף בתפקיד נרי, המורה למוזיקה.
בנובמבר 2020 עלתה ב-TeenNick הסדרה "זיגי" שבה, משתתף אלירז בתפקיד אביעד, האבא ב-משפחת אומנה שאליה מגיע סיוון.
משנת 2022 משתתף בסדרה המתעדת את חייו האישיים הנקראת "משפחת שדה" ומשודרת בהוט.
בשנת 2023 השתתף בתוכנית המציאות "הזמר במסכה" בתור היתוש, והודח ברבע הגמר.
קריירת משחק > בקולנוע

בפברואר 2011, שיחק בסרט "קשורים". הסרט עלה לגמר בתחרות קולנוע ישראלי קצר של "אימפרו-אקשן".
ביוני 2014, שדה שיחק בתפקיד הראשי בסרט "בן זקן". הסרט מספר על אב חד הורי הנאבק בעצמו ובסביבתו כדי לשמור את בתו בחזקתו, אך גם מכיר בחוסר היכולת שלו לתפקד כאב. הסרט פתח את פסטיבל קולנוע דרום, קיבל ביקורות טובות והתמודד בפסטיבל ירושלים ביולי 2014. שדה קיבל ביקורות טובות על משחקו גם שם. ב-2015 "בן זקן" זכה להצלחה גדולה בפסטיבל הקולנוע בברלין ונבחר לסרט הטוב ביותר בפסטיבלי קולנוע במילאנו ובפריז.
קריירה מוזיקלית

במסגרת תוכניתו ב"אולפן השקוף" בנתניה בה אירח את מודחי כוכב נולד, הכיר את אדיר גץ והשניים הפכו בהמשך לשותפים לכתיבת שירים, כאשר אלירז אחראי על כתיבת המילים ואדיר גץ אחראי על הלחן ועל השירה.
באוקטובר 2010 יצא השיר הראשון של השניים "יופיך".
במרץ 2011 יצא השיר השני "איך היא רוקדת", שהיה מועמד לשיר השנה במצעד השנתי של רשת ג' ואתר וואלה 2011. ביולי 2011 יצא השיר השלישי "בואי נרד אל הים", שבמהלך החודש הראשון הושמע בכ-600 השמעות ברדיו והיה מועמד לשיר השנה במצעד השנתי של רשת ג' ואתר וואלה 2012.
בינואר 2012 אדיר גץ הוציא לאור לרדיו סינגל חדש בשם "אני שלך" אותו כתב ביחד עם אלירז שדה. השיר היה מועמד לשיר השנה במצעד השנתי 2012 של mako ותחנות רדיו אזוריות. באוגוסט 2012 אדיר גץ הוציא לאור את השיר "כמה את יפה" שנכתב אף הוא על ידי שדה וגץ. במסגרת שיתוף הפעולה נכתבו והולחנו שירים גם לזמרים אחרים. השיר הראשון שהתפרסם הוא "שלי ושלך" ששר הזמר מורן קריטי.
בחודש ינואר 2012 השיתוף בין מורן קריטי לאלירז נמשך, קריטי הוציא לאור את הסינגל "לידך" שנכתב על ידי שדה וגץ. בחודש אוגוסט 2012 שגיא טרבלסי הוציא לאור את הסינגל "מחכה שיבוא" שכתבו שדה וגץ.
בחודש ינואר 2013 שגיא טרבלסי הוציא לאור סינגל נוסף שכתבו שדה וגץ, "מנשיקה לנשיקות".
בחודש יוני 2014, הוציא נתנאל עילאי את השיר "רוחות אהבה", אותו הלחין למילים של שדה.
קריירה עסקית

בדצמבר 2015 נפתחה רשת שיווק חדשה שהקים שדה יחד עם שותפים, בשם "החקלאי".
ב-22 בנובמבר 2016 פורסמו בתוכנית "הצינור" בערוץ 10 הקלטות סתר, בהן נאמר כי חברת "החקלאי" קונה את מרבית מרכולתה ממשווקים ולא מחקלאים כפי שהתחייבה.
בשנת 2020 נסגר הסניף בתל אביב, ושדה נותר בעלים שותף של חנות אחת במודיעין.
חיים אישיים

בדצמבר 2018 נשא לאשה את הדוגמנית והשחקנית אילנית לוי, אותה פגש בערוץ 24 ועמה היה בקשר משנת 2011. ב-9 בספטמבר 2021 נולדה לזוג בת.
בני דודיו הם השר אופיר סופר וראש מועצת מרום הגליל עמית סופר.
במשך מספר שנים, ובפרט בשנת 2020 החל במסע של חזרה בתשובה.
הערות שוליים

↑  ערן בר-און, אלירז זכה בגמר "האח הגדול", באתר ynet, 4 במרץ 2010
↑  "ריאליטי בילבורד"
↑  יובל אביבי, ‏087 אלירז שדה, באתר גלובס, 17 בינואר 2012
↑  הטור של אלירז שדה, באתר mako
↑  אלירז שדה ינחה תוכנית לייט נייט מוזיקלית חדשה בערוץ 24, באתר גלובס, 10 במרץ 2010
↑  מתן אברמוביץ', הטאלנט הגדול: אלירז שדה מקבל תוכנית נוספת בערוץ 24, באתר הארץ, 11 ביולי 2010
↑  ספי קצב, ‏אלירז שדה ינחה תכנית חדשה בערוץ 24, באתר ‏מאקו‏, 10 ביולי 2011
↑  ספי קצב, ‏בעקבות המעצר: אלירז מחליף את מרגול, באתר ‏מאקו‏, 16 באוגוסט 2011
↑  ספי קצב, ‏אלירז שדה: "הלב שלי עם החיילים", באתר ‏מאקו‏, 27 ביולי 2014
↑  אתר קשת, ריכוז התוכנית של "אחי, נדבר בבית" בהנחיית זוהר ישראל
↑  ערן סויסה, "אלירז וארז: האיחוד", באתר nrg מעריב, 12 במאי 2012
↑  טל שלו‏, "נראה טיל": שידורי הליכוד לעגו בחיקוי למראהו של אמנון אברמוביץ', באתר וואלה, 22 במרץ 2019
↑  אלכס נימלמן, ‏בליכוד TV ירדו נמוך מאוד עם חיקוי של אמנון אברמוביץ', באתר גלובס, 22 במרץ 2019
↑  גיא עזרא, ‏אלירז שדה מתנצל בפני אמנון אברמוביץ': "סליחה", באתר "סרוגים", 22 במרץ 2019
↑  גיל משעלי, ‏חוזר לטלוויזיה: הג'וב החדש של אלירז שדה, באתר ‏מאקו‏, 26 במאי 2024
↑  בנצי רובין, ‏"בקצב אחר": הג'וב החדש של אלירז שדה, באתר "סרוגים", 31 בדצמבר 2024
↑  האח הגדול: הכירו את אלירז שדה, באתר ‏מאקו‏, 15 בנובמבר 2009
↑  מערכת נענע 10, עונה שלישית: המתחזה בפייסבוק - א', באתר nana10‏, 20 ביוני 2011
↑  מערכת נענע 10, עונה שלישית: המתחזה בפייסבוק - ב', באתר nana10‏, 27 ביוני 2011
↑  המשימה של אלירז: להשתתף ב"נראה אותך", באתר ‏מאקו‏, 17 בנובמבר 2010
↑  אמיר בוגן, פסטיבל דרום: אלירז שדה בתפקיד חד הורי, באתר ynet, 5 ביוני 2014
↑  נירית אנדרמן, פסטיבל קולנוע דרום ייפתח בתחילת יוני בסינמטק שדרות, באתר הארץ, 12 במאי 2014
↑  אורון שמיר, עכבר העיר אונליין, גאונות ורגישות בפסטיבל קולנוע דרום, באתר הארץ, 11 ביוני 2014
↑  רועי חסן, חי בסרט, באתר mynet (כפי שנשמר בארכיון האינטרנט), 19 ביוני 2014
↑  הוכרזו המתמודדים בפסטיבל הקולנוע ה-31 בירושלים, באתר וואלה, 9 ביוני 2014
↑   אורי קליין, פסטיבל הקולנוע ירושלים, באתר הארץ, 15 ביולי 2014
↑  אלירז שדה כוכב עליון: סרט ישראלי בכיכובו יתחרה בפסטיבל ברלין, באתר מעריב אונליין, 16 בינואר 2015
↑  מאיה כהן, לא האמנתי שאקבל את התפקיד הזה באתר ישראל היום ,19 בינואר 2015
↑  מתן אברמוביץ', אלירז שדה גם משורר: שיר חדש שכתב עבור אדיר גץ יצא היום לרדיו, באתר הארץ, 26 באוקטובר 2010
↑  מצעד ההשמעות השבועי באתר מדיה פורסט (החל משבוע 30)
↑  אתר חריף, מורן קריטי בקליפ ללהיט "שלי שלך", באתר חריף, 17 באוגוסט 2011
↑  ניר וולף, שישבת, באתר ישראל היום, 31 בדצמבר 2015
↑  הקלטות סתר, קללות והשפלות: ההסתבכות של אלירז שדה, באתר גלובס, 23 בנובמבר 2016
↑  מה הקשר בין 'האיחוד הלאומי' לחתונתם של אילנית לוי ואלירז שדה?,  באתר כיפה, 20 בדצמבר 2018
↑  אלירז שדה: "חייב להיות עולם הבא. אני אדם מאמין", באתר כיכר השבת, 2016
↑  יפעת הללי אברהם, ‏אלירז שדה מתחזק - והתחיל ללכת עם ציצית, באתר ‏מאקו‏, 29 בספטמבר 2020
↑  יוני פרוים, לא רק בסטורי: אלירז שדה לובש ציצית לפרימיירה, במדור "פנאי פלוס" באתר ynet‏, 11 בנובמבר 2020
| --- | --- |
בקרת זהויות :  NLI: 987007332128205171  VIAF: 141149616553403750242   WorldCat (עם VIAF): 141149616553403750242
ריינהרד היידריך

ריינהרד טריסטן אויגן היידריך (בגרמנית: ‏Reinhard Tristan Eugen Heydrichקובץ:Reinhard Tristan Eugen Heydrich.ogg‏Ⓘ‏;‏ 7 במרץ 1904 – 4 ביוני 1942) היה פושע מלחמה גרמני נאצי, שהיה בין האחראים העיקריים והיוזמים, לצד היינריך הימלר, על השמדת היהודים ו"הפתרון הסופי". כונה "הקצב מפראג", "המפלצת הבלונדית" ו"התליין".
ביוגרפיה

היידריך נולד בהאלה בפרובינציית סקסוניה למשפחה מוזיקלית. אביו, ריכרד ברונו היידריך, היה זמר אופרה ומלחין. בילדותו הצטיין היידריך בנגינה בכינור, והיה עתיד להמשיך ולנגן בכינור כל חייו. משפחתו הייתה ממעריצי ריכרד וגנר. היידריך היה ילד חלש, וסבל מהיותו קתולי בסביבה פרוטסטנטית. ישנה טענה כי בילדותו הוא סבל משמועות שמוצאו יהודי, ובעת שהיה אדם מבוגר דרש כי מוצאו ייחקר.
בצעירותו השתתף היידריך בפעילות הפרייקור, המיליציות הימניות הקיצוניות שהשתתפו בקרבות בין הימין והשמאל בימיה הראשונים של רפובליקת ויימאר, וביצעו מעשי זוועה מרובים. לאחר מכן, בשנת 1922 הצטרף לצי הגרמני. היידריך ניהל רומן קצר עם בתו של מנהל מספנה, ולאחר מכן התארס לאישה אחרת, לינה פון אוסטן. משחשפה האישה הנבגדת את העניין בפני אביה, הודח היידריך מן הצי בשל "התנהגות בלתי הולמת" באפריל 1931. לאחר המשפט, שבו התנהל, כפי הנראה, בצורה שהעלתה את חמת השופטים, ובו הורשע אף בשל בזיון בית המשפט, נישא היידריך לפון אוסטן. היידריך היה חובב ספורט, סיף וציד.
מפקד ה-SD וה-RSHA

לאחר פיטוריו מהצי ב-1931, כשהוא מובטל ומחפש עבודה, ולאחר שנחשף לרעיונות הנאציים דרך אשתו, נודע להיידריך כי היינריך הימלר מעוניין להקים זרוע ביון לאס אס. הימלר ערך לו ראיון קבלה קצר, שבמהלכו נשאל היידריך על תוכניותיו להקמת היחידה החדשה. להיידריך היה רושם ראשוני שמצא חן בעיני הימלר: מראה של גרמני בלונדיני צעיר וחסון, התדמית המושלמת של ארי טהור. בנוסף, היידריך, מצויד בניסיון צבאי רב, הציג תוכניות מפורטות לבניית הגוף אותו הוא מתנדב לנהל, והימלר, שלא שירת בצבא יום אחד אך העריך מאוד את הצבא הגרמני, התרשם עמוקות. לאחר כעשרים דקות התקבל היידריך לתפקיד, וצורף למפלגה הנאצית.
משימתו הייתה להקים יחידה לריגול נגדי, וביולי 1932 קיבלה היחידה את השם SD.
בשנים הראשונות לשלטון המפלגה הנאצית בגרמניה התרכזה עבודתו של היידריך במיוחד בהטלת מורא על יריבים ומתנגדים לאס אס בתוך המפלגה ומחוצה לה, על מנת לבסס את שלטונו של היטלר כשליט על כל תחומי החיים ברייך השלישי.
בשנת 1937 היה להיידריך חלק בפרשת בלומברג-פריטש, שהביאה להפלתם של ורנר פון בלומברג וורנר פון פריטש, ראשי הצבא הגרמני. נגד השניים הוכנו אישומים בשערוריות מין, שהביאו להתפטרותם. בלומברג נשא אישה, אשר על פי תיקיו של הימלר עסקה בעבר בזנות. נגד פריטש הובא אדם העוסק בזנות הומוסקסואלית, שהעיד כי במשך שנים סחט את הגנרל. ידו של היידריך ניכרה היטב במהלך האירוע.
הישג נוסף ומשמעותי להיידריך בתקופה זו היה העברת מידע כוזב לסטלין אשר היה בין הגורמים לטיהורים הגדולים בשורות הצבא הרוסי עד שנת 1938, טיהורים שהביאו להחלשתו של צבא זה, ובדיעבד תרמו מאוד להישגי הוורמאכט בימים הראשונים של מבצע ברברוסה - הפלישה הנאצית לברית המועצות. בטיהורים אלו הוגלו והוצאו להורג רוב אנשי הקצונה הרוסית הגבוהה, לרבות מפקד הצבא, מיכאיל טוכאצ'בסקי.
בשנת 1936 מונה לראש הגסטפו והמשטרה הפלילית, ולאחר מכן מונה לראש המשרד הראשי לביטחון הרייך (ה-RSHA), ארגון שכלל את הגסטפו, ה-SD וכן את האיינזצגרופן, עם הקמתן. לאחר האנשלוס (סיפוח אוסטריה), הדיח היידריך את ראש משטרת וינה, שהיה בתוקף תפקידו ראש האינטרפול, ובכך השיג שליטה בארגון הבינלאומי, תחילה דרך איש קש ומ-1942 באופן אישי (לאחר ש"התבקש" לקחת על עצמו את התפקיד).
ב-1938 ארגן את פוגרום "ליל הבדולח", שבו נהרסו בתי עסק יהודים, בתי כנסת נשרפו, ויהודים רבים נרצחו, נפצעו ונעצרו.
היידריך היה בין הוגיה ומתכנניה של ההתקפה על תחנת הרדיו בגלייביץ, שבמסגרתה "כבשו" אנשי SS, לבושים במדים פולניים, תחנת רדיו על הגבול הגרמני-פולני, ושידרו הודעה בפולנית כאילו הם פורעי חוק פולנים שהשתלטו על התחנה. לאחר מכן הושארה במקום גוויית אסיר פולני שנרצח, וזאת כדי להגדיל את האמינות למעשה הפרובוקציה המבוים. התקפה זו הייתה אחת מתקריות גבול שיזם ה-SS תחת השם "מבצע הימלר" על מנת לספק עילה תעמולתית לפלישה לפולין.
פעולותיו בשואה

עם כיבוש פולין על ידי גרמניה בסתיו 1939, תכנן היידריך את ריכוזם של יהודי פולין בגטאות גדולים. ההוראות בדבר ריכוז זה נמסרו בפקודה המכונה איגרת הבזק של היידריך, והועברה למפקדי האיינזצגרופן כבר בסוף חודש ספטמבר, מיד עם כיבוש פולין. לאחר כיבוש צרפת באביב 1940 הקים בה מחנות ריכוז ליהודים. בנוסף, פיקד על רציחתם של המוני יהודים ברוסיה בשנת 1941, על ידי האיינזצגרופן שהיו תחת פיקודו.
היידריך היה גם טייס קרב בלופטוואפה. הוא הטיס מטוס מסרשמיט Bf 110. ב-22 ביולי 1941 נפגע מטוסו מאש נ"מ סובייטית והוא נחת נחיתת אונס בשטח סובייטי. לאחר יומיים חולץ בידי יחידה גרמנית. מאז אסר עליו היטלר להטיס מטוסים במשימות קרביות.
בטרם הגה את רעיון השמדת יהדות אירופה, ולאחר כיבוש צרפת, שקל היידריך להעביר בכוח את היהודים לאי מדגסקר תחת רעיון ישן הנקרא תוכנית מדגסקר, אך הצי הבריטי היווה מכשול בהעברתם דרך הים. משכשלה תוכניתם של הרמן גרינג והלופטוואפה להכניע את בריטניה דרך האוויר באוקטובר 1940, ירדה תוכנית זו מהפרק.
היידריך ישב בראש "ועידת ואנזה" שהתקיימה ב-20 בינואר 1942 ובה עוצב "הפתרון הסופי", התוכנית שתפקידה להעביר את הליך השמדת היהודים, שכבר יצא לדרך, לאופן יעיל ותעשייתי, והיה, תחת פיקודו והדרכתו של היינריך הימלר, ראש מתכנניה של השמדת היהודים במלחמת העולם השנייה. הוועידה התקיימה לאחר שב-31 ביולי 1941 הפקיד הרמן גרינג בידיו של היידריך את מימוש הפתרון הסופי. עקב היותו של המבנה הביורוקרטי הגרמני מסובך ובעל סמכויות כפולות בכל עניין, הדבר דרש את התיאום בין גורמים כגון עובדי משרד ה"אוסטמיניסטריום" שנועד לנצל את השטחים הכבושים במזרח, משרד "תוכנית ארבע השנים" של גרינג, ולשכת קנצלר הרייך, שהייתה מנוהלת על ידי מרטין בורמן. היידריך היה יושב ראש הוועידה, וחילק את סמכויות ההשמדה בין הגורמים השונים, תוך שהוא מתכנן כיצד להשמיד אחד עשר מיליון יהודים באירופה כולה. חלק ניכר מהדיון בוועידה נגע בנושא היהודים 'בני הכלאיים', ובשאלה האם יש להשמידם.
ההתנקשות בחייו

בספטמבר 1941 מונה לפרוטקטור בפועל של הפרוטקטורט של בוהמיה ומוראביה, הכינוי בו כינו הנאצים את המשטר שהקימו בשטחי צ'כיה. רשמית היה ה"פרוטקטור" קונסטנטין פון נויראט, שר החוץ לשעבר, שהיה ידוע כאחד השמרנים בממשלתו של היטלר. בפועל היו רוב הסמכויות נתונות בידי היידריך, שהשליט במקום משטר אימים, המבוסס על משלוח לעבודות כפייה, הוצאות להורג ללא משפט, ובמיוחד השמדת היהודים.
ב-27 במאי 1942 במבצע אנתרופואיד התנקשה בחייו חוליה בת ארבעה חברים של המחתרת הצ'כית, אשר אומנו על ידי הבריטים בלונדון. חברי החוליה היו אדולף אופלקה (מנהיג החוליה), יוזף ולצ'יק, יאן קוביש ויוזף גבצ'יק.
אחד מחברי החוליה מונה כצופה ואותת באמצעות מראה בזמן שמכוניתו של היידריך התקרבה לאזור. בעיקול חד שבו מכוניתו של היידריך נאלצה להאט, המתינה חוליית המתנקשים. גבצ'יק ניסה לירות בתת-מקלע סטן, במכונית שבה היו רק היידריך ונהגו, אך תת-המקלע סבל ממעצור. נהגו של היידריך, שסבר שגבצ'יק פועל לבדו, במקום להאיץ ולברוח, עצר את הרכב על מנת לירות בו. בשלב זה השליך קוביש רימון אנטי-טנקי אל הרכב וזה פגע בגלגל האחורי הימני והרימון פצע את היידריך. קוביש עלה על אופניו ונמלט מהאזור ואילו גבצ'יק ניסה להימלט על אופניו, בעוד נהגו של היידריך רודף אחריו. בשלב מסוים הצליח גבצ'יק לירות בנהג, עלה על חשמלית ונמלט מהאזור.
לאחר שהיידריך נותח, התברר כי ריפוד (שעשוי היה משערות סוסים) ממכוניתו חדר לטחול וגרם לאלח דם. היטלר שלח את מיטב הרופאים, בהם רופאו האישי ד"ר תאודור מורל. הימלר שלח את רופאו קארל גבהרדט. למרות הניתוח בו הוסר הטחול, באין פניצילין להמשיך ולטפל בו (שזמין היה באותה העת באנגליה וארצות הברית, שלחמו בגרמניה הנאצית), הידרדר מצבו והוביל למותו בייסורים בבית החולים בפראג ב-4 ביוני 1942. נערכה לו הלוויה מפוארת בברלין בנוכחותו של היטלר.
ההתנקשות בחייו > הנקמה על מותו

הנאצים החליטו לנקום את מותו של היידריך, כיעד הנקמה נבחר הכפר לידיצה, אשר נחשד כי תושביו סייעו למתנקשים. ב-10 ביוני נרצחו כל 160 הגברים מגיל 16 ומעלה שהיו בכפר, 190 נשות הכפר נשלחו למחנות השמדה, כ-100 ילדים קטנים נשלחו לגרמניה לתוכנית טיהור הגזע, ובתי הכפר פוצצו והוחרבו עד היסוד.
בפראג עצמה בפעולות נקם של הגרמנים נרצחו כ-800 איש. כפר נוסף בשם לז'אקי אף הוא הוחרב במתכונת של לידיצה. בסך הכול, בפעולות הנקם של הגרמנים על ההתנקשות נרצחו למעלה מ-1,500 אנשים, וכ-10 אלפים נוספים נשלחו למחנות השמדה.
האחראי העיקרי לפעולות העונשין כנקמה על מות היידריך היה קורט דליגה, אוברסט-גרופנפיהרר באס אס.
לאחר מותו של היידריך החל "מבצע ריינהרד", שנקרא על שמו. במבצע זה הוקמו והופעלו מחנות ההשמדה הראשונים - טרבלינקה, סוביבור ובלז'ץ, ובמסגרתו נרצחו כשני מיליון יהודים.
משפחתו

להיידריך היו ארבעה ילדים. אלמנתו, לינה, נישאה לאחר המלחמה למנצח פיני וכתבה ספר זכרונות על החיים במחיצתו.
אחיו הצעיר, היינץ היידריך, היה תחילה נאצי נאמן. לאחר ההתנקשות בחיי היידריך הוא קיבל תיק אישי של אחיו ובו מסמכים. הוא הסתגר עם המסמכים, שרף רבים מהם ויצא חיוור וקפוא. אשתו העידה כי באותו לילה הוא התוודע לראשונה ל"פתרון הסופי" ולחלקו של אחיו בו. היינץ היידריך החליט לחצות את הקווים ומאותו רגע ואילך היה פעיל בהצלת יהודים ואף עסק בזיוף מסמכים שנועדו לסייע להם לברוח. ב-1944 סבר שהגסטאפו עלה על עקבותיו והתאבד כדי להציל את משפחתו. לימים התברר כי הגסטאפו לא חשד בו.
ראו גם

איגרת הבזק של היידריך
HHhH למוח של הימלר קוראים היידריך
לקריאה נוספת

לורן בינה, HHhH: היידריך, המוח של הימלר, אור יהודה: כנרת, זמורה-ביתן, דביר, 2012.
אצטדיון ניז'ני נובגורוד

| --- | --- |

 כינוי:  סטרלקה
 מיקום:  רוסיה ניז'ני נובגורוד, רוסיה
 קואורדינטות:  56°20′15″N 43°57′48″E﻿ / ﻿56.33750°N 43.96333°E﻿ / 56.33750; 43.96333
 אבן יסוד:  2015
 תקופת הפעילות:  15 באפריל 2018 – הווה
 בעלים:  עיריית ניז'ני נובגורוד
 מפעיל:  Sport Engineering
 משטח:  דשא
 קבוצות:  ניז'ני נובגורוד
 מושבים:  44,899
 he
 
אצטדיון ניז'ני נובגורוד (ברוסית: Стадион Нижний Новгород) הוא אצטדיון כדורגל, שנפתח ב-2018 ואירח חלק מתחרויות מונדיאל 2018. האצטדיון מכיל 44,899 מושבים ומשמש כמגרשה הביתי של קבוצת ניז'ני נובגורוד.
היסטוריה

במסגרת ההכנות למונדיאל 2018 תוכנן לבנות תחנת רכבת תחתית שאמורה הייתה לקשר את האצטדיון לתחנת הרכבת של ניז'ני נובגורוד. האצטדיון נבנה קרוב למפגש הנהרות וולגה ואוקה, סמוך למרכז ההיסטורי של ניז'ני נובגורוד. בשנת 2011 תוכנן האצטדיון להיבנות ליד הכפר אולגינו שבפאתי העיר, אולם ב-1 באוגוסט של אותה שנה פרסמה קבוצת אוהדים מכתב גלוי אל מושל מחוז ניז'ני נובגורוד בו הביעו את חוסר שביעות רצונם מהמיקום המוצע עקב הקושי להגיע אליו, כמו גם היעדר תשתיות באזור. לבסוף, נבחר במרץ 2012 אזור סטרלקה, הקרוב למרכז העיר ההיסטורי.
סמוך לאצטדיון תוכננה הקמת תשתית תחבורתית, ובעיקר בנייה של תחנת רכבת תחתית שנקראת "סטרלקה".
ב-6 במאי 2018 אולימפץ ניז'ני נובגורוד אירחה באצטדיון את לוצ'-אנרגיה ולדיווסטוק, במשחק במסגרת המחזור ה-37 של ליגת הכדורגל הלאומית של רוסיה ושברה שיא צופים בתולדות ליגת המשנה הרוסית: באצטדיון נכחו 42,100 צופים.
ב-27 ביולי 2018 אירח את משחק הסופרקאפ הרוסי בין צסק"א מוסקבה ללוקומוטיב מוסקבה. בשנת 2020 נבחר כמגרש הבית הזמני של טמבוב, עד להשלמת השיפוץ באצטדיון הקבוצה בטמבוב, אך בפועל טמבוב אירחה את מרבית משחקי באצטדיון אחר.
ב־8 במרץ 2021 אירח את טורניר הסופר קאפ הרוסי בכדורגל בכדורגל נשים וב-12 במאי 2021 גם את גמר הגביע הרוסי בכדורגל 2020/2021. באותה שנה קבוצת ניז'ני נובגורוד הבטיחה העפלה לליגת העל הרוסית בכדורגל והאצטדיון החל לארח את משחקיה הביתיים של הקבוצה בליגה.
הערות שוליים

↑  Виталий Мутко: "Доведем стадион в Нижнем до самоокупаемости, а потом передадим "Олимпийцу"
↑  ואסילישינה, יוליה (2015-05-27). "Стадион на Стрелке переименовали в «Нижний Новгород»". קומסומולסקאיה פראבדה. נבדק ב-2015-05-28.
↑  Стадион для проведения матчей Чемпионата мира по футболу в 2018 году будет построен на Гребном канале в Н.Новгороде
↑  Новый стадион в Нижнем Новгороде — видео с презентации заявки России на Чемпионат Мира 2018
↑  Комментарий Владимира Афанасьева
↑  Место для нового футбольного стадиона в Нижнем Новгороде выберут в течение лета
↑  В Нижнем Новгороде назвали две площадки для строительства стадионов к ЧМ-2018
↑  Стадион к ЧМ по футболу 2018 года построят на Молитовке или в Ольгино
↑  Страсти по Ольгино // Чемпионат.com
↑  Стадион к ЧМ-2018 в Нижнем Новгороде будет построен в районе Стрелки
↑  Мяч полетит на Стрелку // www.nnews.nnov.ru
↑  Канавинскую ветку нижегородского метро продлят на одну станцию, Остановка будет на Стрелке
↑  "Проект стадиона к ЧМ-2018 в Нижнем Новгороде(ФОТО)". www.innov.ru. נבדק ב-2016-05-26.
↑  Матч «Олимпиец» - «Луч-Энергия» и 37-й тур - новые рекорды лиги!
אליפות אירופה בהתעמלות מכשירים לגברים

| --- | --- |
 ענף:  התעמלות מכשירים 
 תאריך ייסוד:  1955 
 ארגון מפעיל:  התאחדות ההתעמלות הבין-לאומית 
 
אליפות אירופה בהתעמלות מכשירים לגברים היא אליפות בהתעמלות מכשירים למתעמלים ממדינות אירופה, המאורגנת על ידי האיגוד האירופי להתעמלות. האליפות החלה להתקיים בשנת 1955, ומתקיימת אחת לשנתיים.
לישראל ישנם מספר הישגים באליפות, והיא ממוקמת במקום ה-21 (מתוך 36 מדינות) בטבלת המדליות.
אליפויות

בעבר נערכו האליפויות בנפרד לבוגרים לנוער (כאשר התחרויות לבוגרים החלו ב-1955, ולצעירים ב-1978). התחרויות אוחדו בשנת 1996. בשנת 2005 נחנכה אליפות אירופה מאוחדת לשני מגדרים (נשים וגברים) - אך למתעמלים בכירים במיוחד. אליפויות אלו ממוספרות בנפרד מהאליפויות המגדריות, אך הן נחשבות לאליפויות אירופה לכל דבר ועניין.
אליפויות > האליפות לבוגרים

| שנה | עיר מארחת | תחרויות |
| --- | --- | --- |
| 1955 | פרנקפורט, גרמניה | 7 |
| 1957 | פריז, צרפת | 7 |
| 1959 | קופנהגן, דנמרק | 7 |
| 1961 | לוקסמבורג, לוקסמבורג | 7 |
| 1963 | בלגרד, יוגוסלביה | 7 |
| 1965 | אנטוורפן, בלגיה | 7 |
| 1967 | טמפרה, פינלנד | 7 |
| 1969 | ורשה, פולין | 7 |
| 1971 | מדריד, ספרד | 7 |
| 1973 | גרנובל, צרפת | 7 |
| 1975 | ברן, שווייץ | 7 |
| 1977 | וילנה, ברית המועצות | 7 |
| 1979 | אסן, גרמניה | 7 |
| 1981 | רומא, איטליה | 7 |
| 1983 | וארנה, בולגריה | 7 |
| 1985 | אוסלו, נורווגיה | 7 |
| 1987 | מוסקבה, ברית המועצות | 7 |
| 1989 | סטוקהולם, שוודיה | 7 |
| 1990 | לוזאן, שווייץ | 7 |
| 1992 | בודפשט, הונגריה | 7 |
| 1994 | פראג, צ'כיה | 8 |
| 1996 | ברונדי, דנמרק | 8 |
האליפות לצעירים
פרק זה לוקה בחסר. אנא תרמו לוויקיפדיה ו.
| שנה | עיר מארחת | תחרויות |
| --- | --- | --- |
1978: 
1980: 
1982: 
| 1984 | רימיני, איטליה |  |
| 1986 | קרלסרוהה, גרמניה |  |
| 1988 | אביניון, צרפת |  |
1990: 
1992: 
| 1994 | פראג, צ'כיה |  |
| 1996 | קופנהגן, דנמרק |  |
אליפויות > האליפות המשולבת

| שנה | עיר מארחת | תחרויות |
| --- | --- | --- |
| 1998 | סנקט פטרבורג, רוסיה | 10 |
| 2000 | ברמן, גרמניה | 16 |
| 2002 | פטרס, יוון | 16 |
| 2004 | ליובליאנה, סלובניה | 16 |
| 2006 | וולוס, יוון | 15 |
| 2008 | לוזאן, שווייץ | 15 |
| 2010 | ברמינגהאם, הממלכה המאוחדת | 15 |
| 2012 | מונפלייה, צרפת | 15 |
| 2014 | סופיה, בולגריה | 15 |
| 2016 | ברן, שווייץ | 15 |
| 2018 | גלאזגו, הממלכה המאוחדת | 15 |
| 2020 | מרסין, טורקיה | 15 |
| 2022 | מינכן, גרמניה | 16 |
| 2024 | רימיני, איטליה | 15 |
| 2026 | זאגרב, קרואטיה |  |